Bašmu

Bašmu – gyvatės pavidalo būtybė Mesopotamijos mitologijoje. Vaizduota su dviem ragais ant galvos.

Raguotoji gyvatė buvo dievo Ningišzidos simbolis. Lagašo valdovo (ensio) Gudėjos cilindriniame antspaude pavaizduotas Ningišzida (Gudėjos asmeninis dievas), iš už kurio pečių kyšo po raguotą gyvatę.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 139–140. Kasitų dinastijos laikais tokia būtybė vaizduota ant kudurru akmenų. Naujosios Asirijos karalystės laikotarpiu Bašmu vaizduota antspauduose, o jos statulėlės atliko apsauginę funkciją.

Bašmu vaidmuo mitologijoje nėra aiškus.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 168. ISBN 978-0-292-70794-8. Kosmogoniniame babiloniečių epe „Enuma Eliš“ Bašmu – viena iš vienuolikos Tiamat sukurtų pabaisų.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 177.

Bašmu yra akadiškasis šios būtybės vardas. Šumerų kalba ji vadinta muš-ša-tur. Akadų kalba bašmu buvo vadinama ir raguota gyvatė su dviem kojomis, tačiau šumerų kalba ši būtybė vadinta ušum. Dar vadinta ušumgallu (). Manoma, kad tai gali būti skirtingos būtybės arba skirtingi ikonografiniai tipai.F. A. M. Wiggermann (1992). Mesopotamian Protective Spirits: The Ritual Texts. Styx Publications. p. 166–167.

 Šaltiniai 

Kategorija:Mesopotamijos mitologija